Pielikums Nr.2
TEHNISKĀ SPECIFIKĀCIJA 
Atklātam konkursam “Autobusu diagnostikas, tehniskās apkopes un remonta pakalpojumi Maltas apvienības pārvaldes vajadzībām”

1. Darba uzdevums
Nodrošināt remontdarbus, apkopes, diagnostiku Maltas apvienības pārvaldes transportlīdzekļiem.
2. Pakalpojuma sniegšanai izvirzītās prasības
2.1. Līguma izpildes termiņš ir 24 (divdesmit četri) mēneši.
2.2. Pretendents transportlīdzekļu tehnisko apkopju un remontdarbu ietvaros veic darbus, kas uzskaitīti 2.3.punktā, atbilstoši piedāvājumā iesniegtajām izmaksām.
2.3. Obligāti veicamie darbi:
2.3.1. Dzinēja diagnostika, remonts;
2.3.2. Elektrosistēmas diagnostika, remonts;
2.3.3. Ritošās daļas diagnostika, remonts, gaisa sistēmu remonts;
2.3.4. Bremžu sistēmas diagnostika, remonts;
2.3.5. Ātrumkārbas remonts, sajūga maiņa, remonts;
2.3.6. Klimata kontroles, gaisa kondicionēšanas un/vai salona autonomo apkures sistēmu pārbaude, diagnostika un remonts;
2.3.7. Turbīnas, startera, ģeneratora, kā arī dzinēja palīgsistēmu (tostarp, ja attiecināms, izplūdes gāzu pēcapstrādes / ekoloģijas sistēmu, piemēram, DPF vai AdBlue) apkope un remonts;
2.3.8. Izplūdes sistēmu remonts, kā arī, ja nepieciešams remontdarbu procesā, transportlīdzekļa elementu, rāmja vai virsbūves nesošo konstrukciju metināšanas darbi;
2.3.9. Periodiskā transportlīdzekļa apkope, filtru nomaiņa.
2.4. Ja nepieciešams veikt remontdarbus, kas nav norādīti Tehniskās specifikācijas 2.3.punktā, tad Pasūtītājs un Izpildītājs vienojas par darbu samaksas 1 (vienas) stundas likmi.
2.5. Pretendentam ir jābūt izsniegtam spēkā esošam Valsts vides dienesta “C” kategorijas piesārņojošas darbības atļauju tam servisam (servisa adresei), kurā Pretendents plāno sniegt Konkursā noteiktos transportlīdzekļu remonta un tehniskās apkopes pakalpojumus, kas izsniegts saskaņā ar Ministru kabineta 2004.gada 22.aprīļa noteikumiem Nr.380 “Vides prasības mehānisko transportlīdzekļu remontdarbnīcu izveidei un darbībai” un saskaņā ar Ministru kabineta 2010.gada 30.novembra noteikumiem Nr.1082 “Kārtība, kādā piesakāmas A, B un C kategorijas piesārņojošas darbības un izsniedzamas atļaujas A un B kategorijas piesārņojošo darbību veikšanai”.
2.6. Minimālās prasības pakalpojuma sniegšanai, lai piedalītos iepirkumā:
2.6.1. Remontbedre atbilstoši 3.punktā minētajiem transportlīdzekļiem;
2.6.2. Bremžu stends, pārbaudes iekārta;
2.6.3. Auto pieņemšana Pakalpojuma sniegšanai notiek 2 (divu) darba dienu laikā, pēc Pasūtītāja pieprasījuma, ko nosūta uz Izpildītāja e-pastu. Remontdarbu tāmes sagatavošana un nosūtīšana uz Pasūtītāja e-pastu notiek 3 (trīs) darba dienu laikā, pēc transportlīdzekļa saņemšanas. Pasūtītājs 2 (divu) darba dienu laikā sniedz atbildi par Izpildītāja iesniegto apskates aktu un izmaksu tāmi.  Remontdarbu uzsākšana notiek 2 (divu) darba dienu laikā pēc tāmes saskaņošanas ar pasūtītāju;
2.6.4. Remontdarbu tāmē jānorāda darbu nosaukumi, paredzēto darba stundu skaitu, servisa izmaksas, attiecīgā transportlīdzekļa marka, pretendenta oriģinālo/analogo rezerves daļu cenas, piegādes termiņu un darba izpildes aptuveno termiņu;
2.6.5. Garantija par veiktajiem remontdarbiem ir vismaz 6 (seši) mēneši;
2.6.6. Garantija attiecas uz konkrēti veiktajiem darbiem un uzstādītajām rezerves daļām saskaņā ar ražotāja noteikto garantiju vai atbilstoši Ministru kabineta noteikumiem, ja to nosaka konkrētās rezerves daļas veids;
2.6.7. Datu saglabāšana par katru transportu un servisa apmeklējumiem:
2.6.7.1. Datu saglabāšana par katru transportu un servisa apmeklējumu notiek elektroniski. To veic Izpildītājs. Pasūtītājs var pieprasīt izsniegt datus par transportlīdzekli un Izpildītājs tos elektroniski izsniedz Pasūtītājam 1 (vienas) darba dienas laikā pēc pieprasījuma saņemšanas. Veicot datu saglabāšanu, Izpildītājs veic ierakstus - kad transportlīdzeklis ir saņemts, kad nodots atpakaļ Pasūtītājam, kādi remontdarbi veikti, norādot detaļu ražotāju, garantiju, kas ir ne mazāka, kā to nosaka likumdošana. Ja ir tekošie remontdarbi, tad Izpildītājs, savā izveidotājā elektroniskajā datu saglabāšanas vietnē, ieraksta, kad ir jāveic nākošā apskate/remonts/apkope (“Tekošie remontdarbi'' - eļļas, filtru maiņu; klimata kontroles, gaisa kondicionēšanas un/vai salona autonomo apkures sistēmu pārbaude, periodiska transportlīdzekļa apkope).
2.7. Pakalpojuma sniedzējs uzņemas pienākumu Pasūtītāja nodoto transportlīdzekli glabāt Izpildītāja autoservisa teritorijā, nodrošinot transportlīdzekļa drošību.
2.8. Iespēja vienlaikus veikt vairāku transportlīdzekļu remontdarbus tiek nodrošināta atkarībā no autoservisa noslodzes attiecīgajā brīdī, iepriekš savstarpēji saskaņojot darbu uzsākšanas laiku ar Pasūtītāju.
2.9. Transportlīdzekļa nodošana Izpildītājam notiek sekojoši:
2.9.1. Ja Pasūtītājs transportlīdzekli var nogādāt līdz autoservisam, tad to veic pats, izvērtējot visus riskus, ja nepieciešams;
2.9.2. Ja transportlīdzekļa pārvietošanai līdz autoservisam nepieciešams evakuators, tad to Pasūtītājs un Izpildītājs savstarpēji saskaņo; 
2.9.3. Jaunu rezerves daļu garantiju nosaka rezerves daļu ražotājs;
2.9.4. Pretendentam nekavējoties jāinformē Pasūtītājs par transportlīdzekļa tehniskās apkopes vai remontdarbu laikā konstatētām papildus izmaksām, veicot papildu izmaksu saskaņošanu ar pasūtītāju pirms papildu darbu veikšanas uzsākšanas;
2.9.5. Pretendentam tehniskās apkopes un remontdarbi jāveic saskaņā ar transportlīdzekļa izgatavotājrūpnīcas prasībām;
2.9.6. Ja nepieciešams, pēc remontdarbu veikšanas, Izpildītājs veic testa braucienu līdz 20 (divdesmit) km. Testa braucienu veic transportlīdzekļa vadītājs ar attiecīgās kategorijas vadītāja apliecību.
3. Transportlīdzekļi, kuriem jāveic regulāras apkopes un citi remontdarbi:

	             Nr.
p.k.
	Transportlīdzekļa nosaukums
	Transportlīdzekļa veids
	Reģistrācijas numurs, izlaiduma gads, nobraukums, VIN
	Degviela

	1.
	Mercedes-Benz 
O 404 10 R
	Autobuss pasažieru 
36 vietas
	HR 4566 1999.g.izl.; 837622 km; WEB61802013093245
	Dīzeļdegviela

	2.
	Mercedes-Benz 
O 345 Conecto
	Autobuss pasažieru 
54 vietas
	LT 428 2003.g.izl.; 783709 km; NMB67104213234417
	Dīzeļdegviela

	3.
	Setra S 315 HL
	Autobuss pasažieru 
60 vietas
	KZ 5489 1999.g.izl.; 697632 km; VF932700000300073
	Dīzeļdegviela

	4.
	Setra S 309 HD
	Autobuss pasažieru 
35 vietas
	JS 3842 1999.g.izl.; 810613 km;
WKK30900001030422
	Dīzeļdegviela

	5.
	Setra  S 315 GT
	Autobuss pasažieru, 53 sēdvietas/30 stāvvietas
	JH 6109, 1996.g.izl.; 928085 km; WKK32700001060149
	Dīzeļdegviela

	6.
	Mercedes-Benz Tourino
	Autobuss pasažieru 
32 vietas
	LT 432, 2007.g.izl.; 635785 km; WEB44430313000063
	Dīzeļdegviela

	7.
	Mercedes-benz 
O 345
	Autobuss pasažieru 
57 sēdvietas /14 stāvvietas
	KM 2305, 2006.g.izl.; 552399 km; NMB67102013242077
	Dīzeļdegviela



4. Pasūtītājs patur tiesības līguma izpildes laikā grozīt 3.punktā noteikto transportlīdzekļu sarakstu, attiecīgi to palielinot vai samazinot. Ja Pasūtītājs plāno palielināt 3.punktā noteikto transportlīdzekļu skaitu, tad par to Puses abpusēji vienojas.

Pretendenta pārstāvja paraksts, paraksta atšifrējums, parakstīšanas datums.

